### Beslutning

Godkendt.

### Sagsfremstilling

## Resume og sagens baggrund

Kalundborg Kommunes regnskab for 2022 blev på mødet den 29. marts 2023 forelagt Kommunalbestyrelsen. Revisionen fremsender nu revisionsberetning efter revisionsgennemgangen samt påtegning af regnskabet.

Revisionen deltager på Økonomiudvalgets møde.

## Indstillinger

Direktøren indstiller, at

1. Regnskabet for 2022 godkendes
2. Maria Schultz og besvarelser tages til efterretning.

## Behandling

Direktionen, Økonomiudvalget, Kommunalbestyrelsen.

## Sagsfremstilling

[adresse] årsregnskab for 2022 blev på Kommunalbestyrelsens møde den 29. marts 2023 overgivet til revisionen.

BDO har udarbejdet Revisionsberetning nr. 2 af 30. juni 2023 vedrørende revision af årsregnskabet for 2022.

Til sammenligning med tidligere år, hvor der både har været aflagt en revisionsberetning vedrørende årsregnskabet og en revisionsberetning vedrørende revision af de sociale udgifter, der er omfattet af statsrefusion m.v., så er der fra 2022 en samlet revisionsberetning, hvilket skyldes, at der er trådt en ny bekendtgørelse i kraft "Bekendtgørelse nr. 1265 af 9. september 2022 om statsrefusion og tilskud samt regnskabsaflæggelse og revision på det sociale område". Heri er der ændrede krav til revisor, samt til de regnskabsoplysninger der skal afgives, jf. afsnit 9 "Revision af de sociale regnskaber - områder med statsrefusion" i revisionsberetningen.

Indenrigs- og Sundhedsministeriet har vedtaget, at godkendelse af regnskabet skal ske senest den 31. august 2023.

REVISIONENS KONKLUSION PÅ DEN UDFØRTE REVISION

"Vi har ved revisionen ikke konstateret kritiske forhold af en sådan væsentlighed eller karakter, at det kommer til udtryk i revisionspåtegningen på årsregnskabet, og vi vil derfor forsyne årsregnskabet med en påtegning uden forbehold".

Ved gennemgang af årsregnskabet konstaterede revisionen nogle enkelte væsentlige fejl. Disse er efterfølgende rettet af administrationen. Fejlene vedrørte ikke kommunens driftsresultat, men alene en række balanceforskydninger.

## Økonomiske konsekvenser

Ingen.

### Sagens forløb

14-08-2023 Direktionen
Anbefales.
23-08-2023 Økonomiudvalget
Anbefales.